
PREDBEŽNÁ INFORMÁCIA
(podľa zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)


1. Pripravovaný právny predpis:

Nariadenie vlády Slovenskej republiky, ktorým sa mení a dopĺňa nariadenie vlády č. 412/2025 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia 


2. Základné ciele právnej úpravy:
Cieľom právnej úpravy je v nadväznosti na novelu zákona č. 322/2025 Z. z., ktorá je v súčasnosti predložená na rokovanie NR SR (ČPT 1449) 
- upraviť na prechodné obdobie kritérium posudzovania nároku na veľkostný príspevok a upraviť hodnoty zvýšených koeficientov na účely veľkostného príspevku,   
- podrobnejšie špecifikovať kritérium školy s osobitným zreteľom a upraviť koeficienty určovania prevádzkového normatívu a mzdového normatívu pre školy vo vzťahu k tomuto kritériu, 
- upraviť koeficienty normatívneho financovania s cieľom zabezpečiť adresnejšie financovanie podľa personálnej, ekonomickej a prevádzkovej náročnosti výchovy a vzdelávania a poskytovania odbornej činnosti vo vzťahu k materským školám pre deti so  špeciálnymi výchovno-vzdelávacími potrebami a stredným školám pre žiakov so  špeciálnymi výchovno-vzdelávacími potrebami, reedukačným centrám, konzervatóriam a zariadeniam poradenstva a prevencie.  
3. Zhodnotenie súčasného stavu:
Koeficienty financovania škôl a školských zariadení zo štátneho rozpočtu upravuje nariadenie vlády č. 412/2025 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia. Uvedené nariadenie vlády sa každoročne novelizuje   v nadväznosti na aktuálne potreby adresného financovania škôl a školských zariadení v závislosti od personálnej, ekonomickej a prevádzkovej náročnosti výchovy a vzdelávania, ako aj v nadväznosti na novelizácie zákona č. 322/2025 Z. z.              
  
4. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania podnetov alebo návrhov v rozsahu vecného zamerania podľa bodu 2.

Lehota na vyjadrenie je do 27. októbra 2026. 
 
5. Kontaktné údaje: 

Ministerstvo školstva, výskumu, vývoja a mládeže Slovenskej republiky
Sekcia legislatívno-právna
Černyševského 50
851 01 Bratislava

email:  alexander.ludva@minedu.sk    


6.  Predpokladaný termín začatia pripomienkového konania: október/november 2026 

